Վաշինգտոնում գարնանամուտը նշվում է օդապարուկների ազգային փառատոնով
Չնայած ամպած և անձրևային եղանակին` Օդապարուկների 43-րդ ամենամյա սմիթսոնյան փառատոնն անցավ բարձր տրամադրության ոգով: Փառատոնին կարելի էր
Հատկապես երեխաները մեծ ոգևորվածությամբ են սպասում այս ամենամյա փառատոնին, որին մասնակցում են տարբեր տարիքի և հմտության օդապարուկ թռցնողներ: Նրանցից ոմանք մրցում են 30 մրցանակներից մեկի համար: Իսկ ովանց էլ պարզապես երջանկացնում է այն փաստը, որ իրենց օդապարուկն օդ է բարձրանում, ինչն ադյքան էլ հեշտ չէ անձրևոտ և ոչ քամոտ եղանակին: Սեփական հմտությունների շնորհիվ և փոքր-ինչ էլ բախտի բերումով որոշ մարդկանց հաջողվեց օգտվել երբեմն բարձրացող թեթև քամուց: Չնայած փառատոնի թեմատիկ անվանմանը, այն է` “Ազատ ինչպես քամին”, նույնիսկ որոշ փորձառու օդապարուկ թռցնողներ չկարողացան հաղթահարել անշարժ օդի առաջացրած դժվարությունները: Տեղացի մասնակիցներ Էնդի Բըրչֆիլդն ու Էնդրյու Ալբոստան իրենց օդապարուկները պատրաստելիս հաշվի էին առել տարածաշրջանի անկայուն քամիները: "Մենք մեծ ջանք ենք թափել, որպեսզի կարողանանք մոտավորապես տան պայմաններում թռչող օդապարուկներ պատրաստենք: Մենք օգտագործում ենք Orcon կոչվող չափազանց թեթև մի նյութ, որը երբեմն հաջողվում է ձեռք բերել ՆԱՍԱ-ից”: Չնայած նրանք միասին էին պատրաստվել մրցույթին, Էնդին հաղթեց իր ամենամոտ ընկերոջը և հետաքրքրաշարժ հնարքների մրցույթում ստացավ առաջին մրցանակը: Որպես թիմ նրանց հաջողվեն բավականին բարձր տեղ զբաղեցնել ռոկակու մրցույթում, որի ժամանակ մրցակիցները փորձում են հակառակորդների օդապարուկները երկնքից ցած մղել: Միջոցառման կազմակերպիչներից Բրիջիթ Բլաշերն ամփոփեց փառատոնի մասնակիցների զգացմունքները: "Երբ երկինքն ամբողջությամբ լցվում է բազմապիսի օդապարուկների գեղեցիկ գույներով, դա հրաշալի երևույթ է, որին անտարբեր չես կարող լինել”, ասաց նա: Նույնիսկ մռայլ օրվա պայմաններում գույնզգույն օդապարիկներն ապացուցեցին, որ Վաշինգտոնում գարուն է սկսվել: